
Paslawon ang dalagkuan kag 
singki nga ataki sang kaaway! 


Komiteng Rehiyunal sang Partido sa Isla sang Negros 
Marso 29, 2023 


ANG KOMITENG REHIYUNAL 
SANG PARTIDO Komunista sa 
Pilipinas sa Isla sang Negros (KRN) 
nagapaabot sang isa ka mahi- 
mayaon nga rebolusyonaryo kag 
militante nga pagpanamyaow sa 
mga Pulang kumander kag ha- 
ngaway idalum sa Apolinario Gat- 
maitan Command sang Bag-o nga 
Hangaway sang Banwa (AGC- 
BHB) sa Negros, sa mga rebolus- 
yonaryong masa sa mga organisas- 
yong masa kag organo sa gahum 
pampulitika, kag mga alyado sang 
BHB sa ika-54 nga anibersaryo 
sang makasaysayan nga pagka- 
tukod sini. Ang BHB nga nagsu- 
god lang sa 60 ka hangaway nga 


may siyam ka matag-as nga ka- 
libre nga armas sa ikaduha nga 
distrito sa Tarlac sang gintukod 
ini sadtong Marso 29, 1969 na- 
himo na nga pungsodnon nga 
rebolusyonaryong Hukbo sang 
pumuluyo. Nakapundar ini sang 
sobra 110 ka larangan gerilya sa 
74 ka probinsya sa 85 ka pro- 
binsya sa Pilipinas. Nagapaslaw 
ini sa tanan nga kontrarebo- 
lusyonaryo nga giyera nga gin- 
lunsar sang nagbulos-bulos nga 
mga rehimen sang reaksyonaryo 
nga nagahari nga sahi sang dalag- 
ku nga burgesya komprador kag 
agalon mayduta. 

Aton nga dayawon sa isa ka 


mahimayaon nga pagselebrar ang 
aton dungganon nga mga kadalag- 
an sa padayon nga pagpasulong 
sa pungsodnon demokratiko nga 
rebolusyon paagi sa pangmalawi- 
gon nga inaway banwa bisan pa 
sa nagalala nga pasismo kag pag- 
kabarbaro sang reaksyonaryo kag 
pasista nga mga nagahari nga sahi. 

Sa isla sang Negros, ang kalig- 
on sang BHB napandoay sa tunga 
sang pinakatiranikal kag barbaro 
nga kontrarebolusyonaryo nga 
gyera sang nagbulos-bulos nga 
mga reaksyonaryong nagahari nga 
rehimen kag sa subong nga rehi- 
men US-Marcos II. Ini nga kontra- 
rebolusyonaryo nga gyera nagapa- 


ngapin sa mahimuslanon kag 
mapiguson nga malakolonyal kag 
malapyudal nga sistema sang mga 
dalagku nga agalon mayduta- 
asyendero, komprador kag dalagku 
nga burukrata sa isla. Padayon 
nga ginaguba sini ang kabuhi sang 
pumuluyong Negrosanon. Wala 
sang untat ang pag-agas sang dugo 


halin sa lawas sang mga martir 
nga rebolusyonaryo, mga mangu- 
nguma kag mamumugon sa uma. 
Ang makamamatay nga kontra- 
insurhensya nga kampanya sa pag- 
ensirkulo kag pag-ipit sang pasis- 
tang militar pareho nga nagatar- 
get sa mga hangaway sang BHB 
kag mga sibilyan. 

Sila Romeo Nanta, Jeren 
Vargas, Flor Ceballos, Kerima 


Lorena Tariman, Ericson Acosta, 
Marilyn Badayos, Cheene Dac- 
alos, Virgilio Tamban, Rodolfo Leo 
John Asucena, Arjen Mahinay, 
Ricky Altariba, Andre Cose kag 
madamu pa nga mga kaupod ang 
nangin rebolusyonaryo nga baga- 
nihan kag martir halin sa lain- 
lain nga mga larangan gerilya sa 
Negros. Ang ila mga pangalan 
dugang sa mataas na nga lista- 
han sang mga rebolusyonaryong 
martir kag baganihan sa Negros 
nga naghalad sang ila kabuhi para 
sa rebolusyon sugod sang re- 
bolusyonaryong paghimakas sa 
isla sa tunga-tunga sang dekada 
’70 tubtob subong. Nagadugang 
sila sa kalayo sang determinasy- 
on kag militansya sang mga re- 
bolusyonaryong pwersa para sa 
tayuyon nga pag-abanse sa pung- 
sodnon demokratiko nga rebo- 
lusyon kag paglab-ot sa pungsod- 
non nga kahilwayan, matuod nga 
demokrasya kag hustisya sosyal. 
Aton sila pasidunggan kag himuon 
nga maayo nga ehemplo ang ila 
kabuhi. 


Ang sandigan nga mga prinsipyo kag husto nga linya sa pagsulong 


Sadtong tunga-tunga nga ba- 
hin sang dekada ‘70 kag dekada 
80, sa pagdaba-daba sang sosyo- 
ekonomiko nga krisis sang mala- 
kolonyal kag mala-pyudal nga sis- 
tema sang pungsod, nagsingki ang 
rebolusyonaryong paghimakas sang 
pumuluyong Pilipino kag dasig nga 
nagsulong ang pungsodnon de- 
mokratiko nga rebolusyon paagi sa 
pangmalawigon nga inaway banwa. 


Mapagsik nga nagsulong ang pina- 
kamalapad kag pinakamabaskog 
nga rebolusyonaryong armadong 
paghimakas kag ang ligal demo- 
kratiko nga kahublagan sang pu- 
muluyong Negrosanon idalum sa 
pagpamuno sang Partido Komu- 
nista sa Pilipinas (PKP) sa isla sa 
Negros para mag-amot sa pag- 
pasingki sa rebolusyonaryong pag- 
himakas agud lab-uton ang pung- 


sodnon nga kahilwayan kag ma- 
tuod nga demokrasya. 

Tuman ka dasig nga nag- 
daku ang dungganon nga kusog 
sang rebolusyonaryong kahubla- 
gan. Sustenido nga nakalunsad 
ang BHB sang mga anihilatibo 
nga taktikal nga opensiba, naka- 
pundar sang malapad nga baseng 
masa nga naka-impluwensya sa 
dos-tersia sang pumuluyo sa bilog 


Nagapasalamat ang Ang Paghimakas sa mga kontribusyon agud mangin madinalag-on ang 
ini nga isyu. Sa pagpauswag sang aton Ang Paghimakas, ginapangabay sa tanan nga 
bumalasa nga padayon nga mag-amot sang mga balita, piktyur, istorya kag iban pa nga 
sinulat. Nagapangayo man kami sang inyo mga suhestyon kag komentaryo paano pa 


gid ini pauswagon. 


I angpaghimakas@protonmail.com 


negrosrevportal.wordpress.com 

nga isla kag nakatukod sang mga 
organo sang gahum pampulitika 
sa malapad nga kaumhan. Nag- 
baskog ang agraryong rebolusyon 
ilabina sa mga interyor kag inter- 
medya nga lugar bangud lig-on 
ang mga organisasyong masa kag 
may presensya sang BHB. Ang 
mga dalagku nga agalon mayduta 
napilitan nga biyaan ang ila mga 
kadutaan sa amu nga mga lugar. 
Sa pinakabaskog nga pagsu- 
long, naglupad palayo sa kama- 
tuoran ang pamensaron sang mga 
“wala” nga oportunista nga ara pa 
sa sulod sa Partido. Nagdamgo 
sila sang dalagku nga mga tikang 
nga lampas sa aktwal nga masa- 
rangan kag naglihis sa sandigan 
nga mga prinsipyo sang Partido. 
Nagtuhaw ang mga pagduda 
sa kahustuhon sang malako- 
lonyal kag malapyudal nga analisis 
sa naghari nga sistema sang 
pungsod kag sa estratehiya sang 
pangmalawigon nga inaway banwa. 
Nasilaw ang pila ka kadre sa mga 
dalagku nga  imprastrukturang 
proyekto ni Marcos. Ginhapag ang 
mga ideya nga malakapitalista 
na ang Pilipinas kag indi na santo 
ang estratehiya sang pangma- 
lawigon nga inaway banwa, nga 
mas santo ang insureksyong lung- 
sod sa pagpati nga signipikante nga 
naggamay ang populasyon sang 
mga mangunguma kag mas nag- 
damu ang isip sang mga mamu- 
mugon. Base sa sini nga pagpati, 


gindisinyo sa Negros ang “war 
front strategy”--nga ang tanan 
nga patag sang paghimakas mga 
teatro sang gyera. 

Ginpa-init ang urban kag mga 
sentro nga banwa sa mga ispekta- 
kular nga bira sang mga partisano. 
Nagsulod sa wala sa panahon 
nga regularisasyon ang BHB paagi 
sa pagtukod sang mga absoluto 
nga konsentradong mga platun, 
kumpanya kag isa ka batalyon. 
Ang ini nga mga absoluto nga 
konsentradong mga pormasyon 
budlay isusteni kag nahamulag sa 
masa. Sa pinakasandigan, adben- 
turismo kag “wala” nga oportunis- 
mo ang mga ini. 

Indi nadugayan, sa mga tuig 
1988 pataas, nadulaan sang inis- 
yatiba sa pagpakig-away ang 
absoluto nga konsentradong mga 
pormasyon tubtob nagresulta sa 
mga kapaslawan, pag-atras kag 
pagpanghina sa rebolusyonaryo 
nga armadong kahublagan. Halos 
mawasak ini sadtong 1993 sang 
mag-isplit sa lawas sang Partido 
ang bilog nga KRN. Sa sulsol ni 
Arturo Tabara, wala nagsunod 
ang KRN sa desisyon sang ika-10 
nga plenum sang Komite Sentral 
sang PKP nga paglunsar sang 
kahublagan panadlong kag pag- 
balik sa mga sandigan nga prin- 
sipyo sang Partido nga naka-ukit 
sa mga dokumento sang Unang 
Kongreso sang Partido sadtong 
Disyembre 26, 1968. 


Ang IDKP sa isla sang Negros 


Sa tunga sang pagsipak sang 
mga rebisyunistang traydor, may 
70 ka elemento sang BHB sa 
Central Negros ang nagpahayag 
sang panindugan sa sandigan nga 
prinsipyo sang Partido kag pag- 
upod sa Ikaduha nga Dungganon 
nga Kahublagan Panadlong (IDKP), 
amu man ang mga kadre kag 
katapoan sang Regional Mass 
Movement Commission (RMMC) 
kag Partisan Front Committee 
(PFC) sa urban. Sila ang nangin 


inisyal nga base sang Probisyu- 
nal nga Komiteng Tagpatuman 
(PKT)--ang pamunoan sang Par- 
tido sa isla nga ginbulos sa nag- 
sipak nga KRN. 

Sa paglunsar sa IDKP sa isla 
sang Negros sugod 1994, gintib- 
ong liwat ang pulitikal nga linya 
nga pungsodnon demokratikong 
rebolusyon paagi sa pangmalawi- 
gon nga inaway banwa. Liwat 
nga gin-uyatan ang estratehikong 
linya nga palibutan ang mga 

Sang 1993, naagyan ang 
daku nga kahalitan sa mga re- 
bolusyonaryong pwersa sa isla 
sa Negros sang nagsipak ang 
KRN sa pagpamuno ni Tabara 
kag ni Etabag sa PKP kag gingiit 
ang ila sayop nga linya. Nadala 
man nila ang sobra 400 ka kata- 
poan sang BHB sa ila mga sayop 
nga pamensaron kag tikang. Gin- 
tukod nila ang gagmay nga grupo 
nga ang pinakadaku ang Rebo- 
lusyonaryong Partido ng Mang- 
gagawang Pilipino (RPMP). Ila 
man gintukod ang ila armado nga 
grupo, ang Revolutionary Proleta- 
rian Army (RPA). Nangin lubos 
nga mga rebisyunistang traydor 
ang mga isplitista. Ang Alex Bong- 
cayao Brigade (ABB) ni Nilo dela 
Cruz sa Manila nakigtipon sa RPA 
kag nangin RPA-ABB ang arma- 
dong grupo sang mga rebisyunis- 
tang traydor sa isla sang Negros. 

Ang mga plano kag tikang 
sang mga rebisyunistang traydor 
mas pagsabotahe sa pagsulong 
sang rebolusyonaryo nga arma- 
dong kahublagan sa isla. Nangin 
lubos nga kontrarebolusyonaryo 
ang mga rebisyunistang traydor 
sang nagsurender sila sa rehi- 
men Estrada sadtong tuig 2000 
kag nakigbuligay sa reaksyunar- 
yong Armed Forces of the Philip- 
pines (AFP) sa ila kontra-insur- 
hensya nga mga pakana batok sa 
rebolusyonaryong kahublagan. 


syudad halin sa kaumhan. Gin- 
athag liwat nga ang armadong 
paghimakas ang prinsipal nga 
porma para sa pagpundar sa 
pulitikal nga kusog sang mga 
rebolusyonaryong pwersa kag sa 
pag-agaw sa gahum pampulitika. 
Naathag kag gintadlong ang mga 
sayop nga linya sang insureksyo- 
nismo, adbenturismong militar 
paagi sa wala sa panahon nga 
regularisasyon sa Pulang hukbo, 
kag parlyamentarismo bilang mga 

laragway sa “wala” kag tuo nga 
oportunistang linya sa pulitika. 
Ang pagtib-ong liwat sa husto nga 
linyang pampulitika nagtungtong 
sa pag-athag kag pag-uyat liwat 
sa husto nga pag-analisa sa kati- 
lingban Pilipino nga malakolonyal 
kag malapyudal. 

Nangin mas masanagon ang 
IDKP sang PKP sang diri natipon 
ang nagdepek nga si BGen. Ray- 
mundo Jarque halin sa reaksyonar- 
yong AFP sadtong 1996. Suno kay 
anay BGen. Jarque sa iya pag- 
depek sa BHB, “garok tubtub sa 
ubod” ang naghari nga reaksyo- 
naryong sistema sa Pilipinas. Ang 
ini nga depeksyon pakadto sa 
rebolusyonaryong kahublagan na- 
ka-impluwensya sa pagdepek sang 
isa ka tim sang mga Citizen 
Armed Force Geographical Unit 
(CAFGU) nga may dala nga tatlo 
ka matag-as nga kalibre nga armas 
kag pagka-organisa sang Negros 
Paramilitary Veterans Association 
ukon NPvA nga nagapartisipar sa 
ligal nga demokratikong kahub- 
lagan masa kag nagaduso sang 
ila demokratiko nga kinamatarung 
kag mga demanda. 

Dululungan sa paglunsar sang 
IDKP, ginpaidalum sa reoryentas- 
yon, redipinisyon sa mga tahas 
kag redeployment ang BHB. Gin- 
tukod gilayon ang Probisyunal 
nga Komite sa Distrito nga nag- 

base sa tatlo ka barangay sa Gui- 
hulngan, Negros Oriental. May ara 
ini sang undersized nga platun 
nga sentro de grabidad (SDG) nga 
nagahulag sa limitadong radyus. 
Ara sa palibot ang apat ka iskwad 
nga naghulag kag nagpatuman 
sa hilikuton masa sa mas malapad 
nga radyus. Gilayon ginhatagan 
sang atensyon ang pagpundor li- 
wat sa mga larangan gerilya bilang 
mga base sa paglunsar sa lapnagon 
kag sunson nga inaway gerilya 
base sa nagalapad kag nagadalum 
nga baseng masa. 

Sa tuig 1997, ang ginpadala 
nga isa ka iskwad sang BHB para 
sa hilikuton rekoberi kag pag- 
pundar liwat sang larangan gerilya 
sa erya sang Binalbagan, Hima- 
maylan, kag Kabankalan, Negros 
Occidental kag Tayasan kag Jima- 
lalud, Negros Oriental nangin sob- 
ra platun kadakuon pag-abot sang 
1999. Ang isa ka seksyon kadaku- 
on nga yunit sang BHB nga gin- 
padala sa Canlaon City, Negros 
Oriental para magpundar sang la- 
rangan gerilya sang 1998 nangin 
platun pagtapos sang isa ka tuig. 

Ang natukod nga Komiteng 
Rehiyonal sang PKP sa Negros 
sadtong Enero-Pebrero 1999 may 
ara na sang tatlo ka larangan 
gerilya nga may kabilogan nga 
katapoan sang Pulang hukbo nga 
130. May yunit sa Hukbo nga 

gamay nga kompanya kadakuon 
sang Larangan 1 sa Guihulngan, 
sobra-platun kadakuon sang Lara- 
ngan 2 sa erya sang Binalbagan- 
Himamaylan-Kabankalan-Tayasan- 
Jimalalud kag platun kadakuon 
sang Larangan 3 sa erya sang 
Canlaon City, kag San Carlos kag 
Don Salvador Benedicto, Negros 
Occidental. May napundar nga mga 
organisasyon masa nga may kata- 
poan nga 7,500 kag may kabilo- 
gan nga baseng masa nga 37,500. 
Gilayon gintadlong ang tendensya 
nga mag-over reach (sobra nga 
pag-inat) paagi sa leap frog (pag- 
lukso sa layo) nga pagpadala sang 
iskwad sa erya sang Cauayan- 
Hinobaan-Ilog-Candoni-Kabanka- 
lan-Sipalay (CHICKS erya), Negros 
Occidental sadtong 1995. Gin- 
pabalik ang ini nga yunit bangud 
may kadelikadohan nga mawasak 
bangud sa kadamuon pa sang 
RPA-ABB sa amu nga lugar. 

Ang panawagan para sa 
mga pwersa sa urban nga mag- 
padeploy sa kaumhan nagresulta 
sa pag-full time sang 78 ka kadre 
sa kaumhan halin 1994 tubtob 
1998 kag nagbaton sang mga hili- 
kuton sa armadong paghimakas. 
Siling sang pungsodnon nga pamu- 
noan sang Partido, ini ang pina- 
kadaku nga deployment sang mga 
kadre sa urban pakadto sa kaum- 
han sa bilog nga Partido sini nga 
panahon. 

Ang amu nga deployment halin 
sa urban kag white area pakadto 
sa kaumhan nakapadasig sa pag- 
pabaskog liwat sa mga rebolusyo- 
naryong pwersa para sa arma- 
dong paghimakas. Sobra 100 ka 
mga baryo sa 11 ka banwa kag 
tatlo ka syudad ang nalab-ot sa 
paghulag sang mga yunit sang 
Hukbo sa tatlo ka larangan gerilya 
halin 1994 tubtob 1999. 

Apang ang palisiya nga “pa- 
suntokon sa hangin ang kaaway” 
nangin sampihak nga palisiya nga 
nagduon sa hilikutong masa kag 
rekoberi nga wala sang taktikal 
nga opensiba sulod sa anum ka 

tuig sukad 1994 tubtob 1999. 
Gintadlong ini sa tuig 2000 paagi 
sa paglunsar sang una nga tak- 
tikal nga opensiba sa pormang 
ambus sang kumbinadong pwersa 
sang seksyon kadakuon nga Re- 
gional Strike Force kag yunit 
sang Larangan 2 batok sa mga 
CAFGU sa Sityo Namulo I, Brgy. 
Payao, Binalbagan sadtong Pebrero 
2000 nga nagresulta sa pagka- 
patay sang duha ka CAFGU kag 
isa ka regular nga suldado, kag 
pagkapilas sang isa pa. Nakom- 
piska halin sa ila ang apat ka 
matag-as nga kalibreng armas. 
Ang naplastar nga tatlo ka 
larangan gerilya sa Central Negros 
nangin target sang kampanya sa 
pagwasak sang kaaway. Namuti- 
kan sini ang pagbaskog liwat sang 
mga rebolusyonaryong pwersa kag 
natumod ini sa mga espisipikong 
lugar sa Central Negros. Bangud 
sini, ginbalik sa Philippine Army 
halin sa Philippine National Police 
(PNP) ang responsibilidad sa In- 
ternal Security Operations. Sa 
katapusan nga bahin sang 1998, 
nag-abot ang 61st Infantry Bat- 


Al Engkwentrohanay sa tunga | 
Ng sang R506 sang BHB 
batok Philippine Army a 


talion (IB), 11th IB kag 66th IB 
nga dugang sa nagaluntad nga 
6th Special Forces Battalion, 
3rd Scout Ranger Company kag 
7th Regional Mobile Group Bat- 
talion diri sa isla. Ginkabig sang 
Oplan Makabayan sang rehimen 
Estrada ang isla sang Negros bilang 
isa sa tatlo ka rehiyon nga nyutrali- 
sahon ang liwat nagabaskog nga 
“local communist movement.” 

Sang 1999 kag 2000, gin- 
lunsar sang 303rd Brigade ang 
tatlo ka kontra-insurhensya nga 
kampanya militar batok sa bag-o 
lang liwat nagbaskog nga Partido 
Komunista sa isla kag mga yunit 
sang BHB sa Negros. Nangin target 
sa pagwasak ang pamunoan sang 
Partido kag ang SDG sang BHB 
sa rehiyon (RSDG) nga nagresulta 
sa tatlo ka engkwentrohanay. 
Apang napaslawan ang kaaway sa 
tinguha sini. 

Ginlantaw sang Partido nga 
ang tatlo ka magkalapit nga ma- 
gagmay nga larangan gerilya sa 
central Negros bulnerable nga ma- 
wasak sang brigada-kadakuon nga 
dalagkuan nga pokus kag susteni- 

do nga kampanya militar sang 
kaaway. Nagdesisyon ang Parti- 
do nga “inaton ang pokus sang 
kaaway sa malapad nga lugar paagi 
sa pagpadala sang ekspansyon 
yunit sa norte kag sa southwest 
nga bahin sang Negros para ma- 
likawan nga mapuruhan sang da- 
lagkuan nga kampanya militar sang 
kaaway ang mga larangan gerilya 
sa central Negros.” 

Sa amu nga desisyon, nag- 
madinalag-on ang pagkapundar sa 
larangan gerilya sa norte kag sa 
southwest nga bahin sang Negros. 
Bisan naglapta ang mga larangan 
gerilya sa layo nga mga lugar sa 
norte, central, southwest kag 
southeast nga bahin sang Negros 
sa tuig 2005 pataas, nakaposisyon 
naman ini sa mga estratrehikong 
lugar kag tereyn kag amat-amat 
nga nagpapas sa impluwensya sang 
RPA-ABB sa sini nga mga lugar. 
Samtang ang southeast Negros 
nabuksan liwat bilang lain nga 
teatro sang gyera sa isla sang 
Negros paagi sa pagsulod sang 
yunit sang BHB halin sa lain nga 
rehiyon. 


Agosto 15, 1999 
Sityo Pinangimnan, Brgy. Trinidad, 
Guihulngan, Negros Oriental 


Hulyo 2000 
Sityo Puting Bato, Brgy. Lag-it, 
Tayasan, Negros Oriental 


Agosto 2000 
Sityo Tahud Lahas, Brgy. Carabalan, 
Himamaylan City, Negros Occidental 

Ang IDKP sa isla sang 
Negros 


Sa tuig 2000 pataas, madamu 
ang nalunsar nga sustenido kag 
makahason nga mga gagmay kag 
dalagku nga taktikal nga opensiba 
sang BHB sa Negros. Gamit ang 
tropa nga tim, iskwad, seksyon 
kag platun kadakuon kag, sa isa 
ka beses kumpanya kadakuon. 
Naglunsar ini sang anihilatibo kag 
atritibo nga mga taktikal nga open- 
siba sa mga porma nga reyd may 
lupok, reyd wala lupok, ambus, 
pagdis-arma, harasment, isnay- 
ping, aksyon punitibo kag pagsilot. 

Ang gerilya nga pagpakig- 
away nagakinaiya sa pagpadugo 
sa kaaway paagi sa libo-libo nga 
pilas sa lawas kag panagsa nga 
lampos sa ulo. Ang BHB sa isla sa 
Negros may isa ka lebel ang naabot 
sa paglunsar sang mga taktikal 
nga opensiba nga nagagamit sang 
pormasyong platun kag kumpan- 
ya. Ini ang kadakuon sa tropa 
nga makapatuman sa papel sang 
“panagsa nga lampos sa ulo” sam- 
tang ang mga tim kag iskwad 
ang makapatuman sa “libo-libong 
pilas sa lawas.” Pagkonsentra ini 
sang superyor nga pwersa batok 
sa relatibo mahina nga parte sang 
kaaway kag nagahingalit sa ele- 
mento sang surpresa amu nga 
maseguro ang kadalag-an. May 
signipikante man nga kadamuon 
sang mga atritibong aksyon nga 
ginpatuman sa mga tim kag iskwad 
sang BHB kag yunit milisya ang 
nagresulta sa pagkakumpiska sa 
mga armas kag pagpabaskog sa 
baseng masa. 

Ang kaaway estratehikong su- 
peryor sa BHB, napulo ka sul- 
dado sa isa ka Pulang hangaway, 
pero ang BHB pwede nga makalab- 
ot sang taktikal nga superyoridad 
batok sa kaaway, napulo ka Pu- 
lang hangaway sa isa ka suldado, 
paagi sa pagkonsentra sang su- 
peryor nga pwersa batok sa mahina 
nga parte sang kaaway sa iya 
nga mga taktikal nga opensiba. 

Mga 5andigan nga Taktikal nga Opensiba 
[2004-2014] 


Sp 
a. , 2 Y0. 


Kabilogan nga nakumpiska 
nga matag-as nga 
kalibre nga armas: 18 
Gingamit nga pwersa 
sang BHB: 
Platun-kadakuon 


Pebrero 2004 
Reyd sa CAFGU PG 

Brgy. Mahalang, Himamaylan City, 
Negros Occidental 


p Nobyembre 2007 
Reyd sa istasyon sang PNP-La Libertad 
La Libertad, Negros Oriental 


Mayo 2013 

Ambus batok sa 47th IB 

Sityo Samac, Brgy. Camindangan, 
Sipalay City, Negros Occidental 


Abril 2014 

Ambus batok sa PDT sang Philippine Army 
Sityo Madaha, Brgy. Buenavista, 
Himamaylan City, Negros Occidental 


Kabilogan nga nakumpiska nga matag-as 
nga kalibre nga armas: Êl 

Gingamit nga pwersa sang BHB: 
Kompanya-kadakuon 


Agosto 2010 

Reyd sa CAFGU detatsment 
Sityo Pulupangyan, Sagay City, 
Negros Occidental 

Base sa inagihan kag lebel sa ka- 
pasidad, makaya sang mga yunit 
sang BHB nga puntaryahon ang 
mga relatibo mahina nga mga 
CAFGU detatsment sulod ukon 
tambi sa mga larangan gerilya, mga 
istasyon sang pulis sa mga ban- 
wa kag mga armado nga goons 
sa mga kriminal nga sindikato. 
Gikinahanglan lang nga him-oson 
ang nagakaigo nga inteledyens kag 
rekonaysans, maid-id nga pagtuon 
sa target, paggamit sa elemento 
sang surpresa kag nagaka-igo nga 
paghanda lakip ang sige-sige nga 
paghanas antes ang aktwal nga 
aksyon. May mga taktikal nga open- 
siba nga nagmadinalag-on kag na- 
kahakot sang signipikante nga ka- 


damuon sang armas. 

Sang 2008 tubtob 2010, nangin 
priority sang mga kontra-insur- 
hensya nga kampanya sang AFP 
Central Command ang isla sa 
Negros. Sang 2011 tubtob 2013, 
nangin kabahin ini sang pungsod- 
non nga prayoridad sang AFP. 

Ang Oplan Daba-daba nga 
gindihon sang Regional Operatio- 
nal Command sang BHB Negros sa 
tuig 2011 nakapakibot sa kaaway. 
Ginkinaiyahan ini sang lapnagon 
nga mga harasment, isnayping, 
aksyon punitibo batok sa mga 
agalon mayduta, operasyon isparo 
batok sa mga ispesipikong target, 
ambus sa isa ka kolum sang RMG 
sa Norte kag pagbutang sang 


sobra pito ka “NPA Tsekpoynt” sa 
lain-lain nga lugar. May 22 ka 
anihilatibo kag atritibo nga aksyon 
militar ang nalunsar nga naka- 
kompiska sang pito ka mataas nga 
kalibre nga armas kag tatlo ka 
nugbo nga armas. Nakahatag ang 
mga ini sang halit sa kaaway sa 
diin 12 ang patay kag lima ang 
pilason. 

Bilang reaksyon sang kaaway, 
ginlunsar sini ang todo-larga nga 
dalagkuan nga mga operasyon 
militar batok sa tanan nga larangan 
gerilya sang BHB sa isla nga nag- 
resulta sa paglapta sa mga yunit 
gerilya sa mas lapad nga mga lugar 
para makalikaw sa dalagkuan nga 
hampak sang kaaway. 


Porma sang taktikal nga opensiba: Reyd 
Kabilogan nga nakompiska nga matag-as 
nga kalibre nga armas: 75 

[2002-2015] 


2002 - batok sa RPA-ABB 
Brgy. Biao, Binalbagan, Negros Occidental 


2003 - batok sa RPA-ABB 
Sta. Catalina, Negros Oriental 


2004 - batok sa RPA-ABB 
La Castellana, Negros Occidental 


2004 - batok sa CAFGU detatsment 
Brgy. Mahalang, Himamaylan City, 
Negros Occidental 


2007 - batok sa PNP-La Libertad 
La Libertad, Negros Oriental 


6G Abril 2010 - batok sa mga security 
personnel sang Philex Mining 
Sipalay City, Negros Occidental 


7 Agosto 2010 - batok sa CAFGU detatsment 
Sityo Pulupangyan, Brgy Bug-ang, 
Toboso, Negros Occidental 


g 2011 - batok sa mga security personnel 
sa fishpond ni Sarosa-Maranon 


Sagay City, Negros Occidental 


Porma sang taktikal nga opensiba: Ambus 
Kabilogan nga nakompiska nga matag-as nga 
kalibre nga armas: I6 

[2009-2016] 


| Disyembre 2009 - batok sa 61st IB 
Sitio Indangawan, Brgy. Manlocahoc, 
Sipalay City, Negros Occidental 


p Mayo 2013 - batok sa 47th IB 
Sityo Samac, Brgy. Camindangan, 
Sipalay City, Negros Occidental 


3 Abril 2014 - batok sa PDT sang Phil. Army 
Sitio Madaha, Brgy. Buenavista, a.” 
Himamaylan City, Negros Occidental No ` 


Pebrero 2016 - 
batok sa Candoni PNP 
Candoni, Negros 
D Occidental 


sa 62nd IB 
Sityo Carbon, 
Brgy. San Isidro, i 
Toboso, 
Negros 
Occidental 


Ang antipyudal nga kahublagan masa 


Ang kadalag-an nga naagum 
sa paghimakas sa duta kaangay 
sang pagposisyon sa mga duta 
sang mga agalon mayduta sa 
norte, central kag sur nga bahin 
sa isla panahon sa dekada '80 
nanghina dungan sa paghina sa 
kusog sang BHB kag sa baseng 
masa. Bisan signipikante nga bahin 
sa mga kadutaan sang mga agalon 
mayduta ang wala na nabalik sa 
ila, nagbaskog liwat ang ila gahum 
sa kaumhan kag naghana nga ila 
agawon balik ang mga duta nga 
naposisyonan na sang mga mangu- 
nguma kag mamumugon sa uma. 

Panahon sang IDKP, sa kata- 
pusan nga bahin sang dekada 90 
kag temprano nga bahin sang 2000, 
sa kahimtangan nga rekoberi ang 
tum-ok sang hilikuton masa, ginpa- 
sulong ang ligal nga paggamit sang 
Comprehensive Agrarian Reform 
Program (CARP) ukon pag-aplay 
sang petition for coverage sa mga 
benepisyaryo sang duta ilabina sa 
mga duta nga naidalum sa Volun- 
tary Offer to Sell (VOS), Compul- 
sory Acquisition (CA), kag iban pa 
kag pagduso sang mga money 
claims kag wage differentials. 


Amat-amat nga naglapnag 
ang mga antipyudal nga paghi- 
makas sa tanan nga larangan 
gerilya apang, sa kabilogan, ginag- 
may, lapta-lapta kag indi koordi- 
nado sa banwa nga lebel. Nakalun- 
sar sang paghimakas batok sa 
pagpang-agaw sang duta, mga 
paghimakas sa pagpataas sa pres- 
yo sang saging, kape kag kopra, 
kag pagpataas sa bahin sang ma- 
ngunguma sa produkto sa duta. 
Partikular sa North Negros, ang 
paghimakas sa wage differentials 
nakaagum sang kadalag-an dira 
sa desisyon sang Korte Suprema 
nga kinahanglan ang agalon may- 
duta magbayad sang Php 1.4 milyon 
sa mga mamumugon sa uma. Sa 
southeast Negros, ang pagpamatok 
sa pagpatanom sang jathropa sa 
Tamlang Valley nakalab-ot sa kina- 
iya nga intermunisipal nga paghi- 
makas. 

Sugod 2008 amat-amat nag- 
baskog ang paghimakas sa pag- 
pusisyon sa duta nga nagsugod 
sa Bago City, Negros Occidental 
tubtob naglapnag sa malapad nga 
mga asyenda sa Negros. Dugang 
na-engganyo ang pag-init kag 


pagbaskog sa mga pagpusisyon 
sa duta paagi sa bungkalan sang 
nagbaskog ang mga taktikal nga 
opensiba sang BHB sa tuig 2010 
kag 2011. Naglab-ot sa 53 ka 
mga asyenda sa norte, central kag 
sur nga bahin sang Negros ang 
nasakop sa bungkalan. May 2,317 
ektarya ang nasakopan kag 899.39 
ektarya ang natamnan sang tubo, 
humay, mais, saging, mga utanon, 
mga kararuton kag iban pa. May 
kabilogan nga benepisyaryo nga 
6,012 ka indibidwal sulod sa 1,503 
ka bubong. 

Ang 53 porsiyento sa mga 
bungkalan ara sa Escalante City, 
Negros Occidental kag sa mga 
dulunan niya sa Sagay City kag 
Toboso sa pareho nga probinsya. 
Indi katingalahan nga ang 3rd 
Civil Military Operations (CMO) 
Battalion sang kaaway ginbutang 
sa Escalante City sa tuig 2012 
tubtob 2014. 

Ang daku nga kadalag-an sa 
bungkalan amu ang pagtaas sa 
militansya kag pagtalom sa ka- 
muklatan antipyudal sa masang 
mangunguma. Ang kampuhan ukon 
camp-out nangin importante nga 

komponent sang paghimakas sa 
pagposisyon sa duta. Nangin es- 
kwelahan ini sa organisado nga 
paghulag sang mga mangunguma 
kag mamumugon sa uma dira sa 
ila paghimakas. Tilipunan ini para 
sa ila pagdihon sang plano kag 
pagdihon sang organisado nga 
mga tikang sa pagpaabanse kag 
pagdepensa sang ila nalab-ot nga 
mga kadalag-an sa paghimakas. 
Nangin lugar ini sa paglunsar sang 
mga pagtuon sa kurso sang Pam- 
bansa Demokratikong Paaralan 
(PADEPA) kag mga paghanas sa 
produksyon, pag-organisa, pag- 
propaganda kag mga kultural nga 
aktibidad. 

Sang naglawig ang mga bung- 
kalan, amat-amat nagkulpa ang 
relatibo lapad nga simpatiya kag 
suporta sa iban nga sektor ila- 
bina sang nahanunga nga pwersa 
kag pila ka opisyal sa barangay 
kag banwa. Ang pagsuportahanay 
sang mga mangunguma sa lain- 
lain nga asyenda naghina man. 
Nagtuhaw ang tendensya sang 
impetusidad kag paghalog sa pag- 
pundar sang mga rekisitos sa pag- 
lunsar sang bungkalan. Ini nangin 
bulnerable sa singki nga reaksyon 
sang mga dalagku nga agalon may- 
duta. 

Bisan ang bungkalan naggamit 
sa mga laye sang peke nga CARP, 
nag-engganyo ini sang singki nga 
reaksyon sa mga agalon mayduta 
bangud ginahangkat sini ang ila 
pagpanag-iya sa duta paagi sa 
pagpusisyon kag pagpalarga sa 
bungkalan sang mga mangunguma. 
Ang pagmasaker sa siyam ka ma- 
ngunguma nga nagpatigayon sang 
bungkalan sa Hacienda Nene sa 
Sagay City sadtong Oktubre 2018 
resulta sa sini nga ulihi nga pag- 
uswag. 

Magluwas pa, isa ka bahin nga 
nakatutok ang antipyudal nga pag- 
himakas sa bungkalan kag wala 
mahatagan atensyon ang paghi- 
makas sa pagpataas sweldo sa 
mga mamumugon sa uma, korap- 
syon kag pagdumili sa paghatag 


sa mga mamumugon sang katub- 
han sa Social Amelioration Fund 
(SAF) kag iban pa. 

Sa kabilogan, ang mga kada- 
lag-an sang mga taktikal nga 
opensiba kag antipyudal nga pag- 
himakas sini nga panahon nagpa- 

lapad sa mga organisasyon masa, 
dugang nakatukod sang mga or- 
gano sa gahum pampulitika sa 
baryo kag nagpasanyog sa im- 
pluwensya sa rebolusyonaryong 
kahublagan sa malapad nga pu- 
muluyong Negrosanon. 


FMO/RCSP sang AFP 


aresto. 


kaaway sa isa ka panahon. 


Tion sang singki kag dalagkuan nga mga 


Apang sa panahon sang rehimen Duterte, ginlatag ang basehan 
sa singki kag dalagkuan nga mga ataki batok sa mga rebolusyo- 
naryong pwersa kag pumuluyo sa bilog nga pungsod kag sa isla 
sang Negros. Ginkansela sang rehimen Duterte ang Negosasyon 
sa Kalinong sa tunga sang Government of the Republic of the Philip- 
pines (GRP) kag National Democratic Front of the Philippines 
(NDFP) sadtong Nobyembre 2017. Gindeklara ini nga teroristang or- 
ganisasyon ang PKP kag BHB sadtong Disyembre 2017 kag nag- 
pakanaug sang Memorandum Order 32 sa rehiyon sang Bikol kag 
mga isla sang Samar kag Negros. Nagpakanaug man sang Executive 
Order 70 nga nagtukod sa National Task Force (NTF)-Elcac para 
sa whole of nation approach nga magserbi sa pagpasingki sang 
ila kontra-insurhensya nga kampanya batok sa rebolusyonaryong 
kahublagan sa bilog nga pungsod. 

Paagi sa Joint Task Force-Kapanatagan kag NTF-Elcac, gin- 
pamunoan ni Duterte, upod ang mga mataas nga opisyal sang 
militar kag mga retirado nga heneral, ang pagmobilisa sa bilog nga 
AFP-PNP-CAFGU, tanan nga mga sibilyan nga ahensya sang 
gobyerno, mga pribadong sektor sa negosyo, institusyon kag mga 
organisasyon kag personalidad para ihamulag kag wasakon ang mga 
rebolusyonaryong pwersa. Ginmando ni Duterte ang todo-larga 
kag dalagkuan nga operasyon militar kag kontrakomunista kag 
itom nga propaganda sa tuman nga pagpakalain sa PKP, BHB kag 
NDFP apil ang mga ligal kag progresibo nga mga organisasyon, 
personalidad kag mga oposisyon. 

Manipestasyon sang todo-larga nga pasismo sang berdugo 
nga rehimen ni Duterte sa isla sang Negros ang malaparan kag 
hayagan nga pag-ataki sang 79th IB kag 6th Special Action Force 
Battalion (6SAF) sa Brgy. Washington, Escalante City sadtong 
Nobyembre 2018, ang maduguon nga Oplan Sauron 1 & 2 sang 
AFP/PNP sadtong Disyembre 2018 kag Marso 2019, kag ang 
malaparan nga joint operation sang AFP/PNP sa Canlaon City, 
Guihulngan City, Manjuyod, Bindoy, Sta. Catalina sa Negros Oriental 
diin sobra 25 ka persona ang ginpatay kag masobra 50 ang gin- 


Ang mga larangan gerilya sa Negros nga relatibo gagmay pa 
kumpara sa kadakuon sang kaaway nga ari sa isla, nangin bul- 
nerable sa dalagkuan kag singki nga mga operasyon militar sa 
kaaway. Ang tanan nga mga larangan gerilya sugod 2019 tubtob 2022, 
sustenido nga ginlunsaran sang mga focused military operation 
(FMO) kag Retooled Community Support Program (RCSP) sa lain- 
lain nga lebel, sa pinakamenos isa tubtob duha ka batalyon sang 

Mga disenyo sang kontrarebolusyonaryo nga opensiba sang AFP 


Large-scale force deployment - dugangan 
sang kaaway ang nagligad nga lebel sang 
konsentrasyon sang ila pasista nga tropa sa 
mga gintalana nila nga prayoridad nga erya 
sang BHB. 


Operations in-depth - nakapwesto ang mga 
sentro sang kumand sang mga batalyon sang 
AFP sa sulod mismo sang mga larangan 


gerilya kag nahamtang ang ila mga kumpanya 


sa kasikbit nga bahin sang pokus nga erya, 
may sustenido nga dalagku nga operasyon 
kombinasyon sang malapad nga mga 
operasyon RCSP, operasyon istrayk sa mga 
sentro de grabidad sang rebolusyonaryo nga 
kahublagan sa erya kag paglagas sang 
desaysibo nga away batok sa mga yunit 
sang BHB. 


Gradual constriction - nagatinguha nga 
himuon nga kitid ang erya para sa maniobra 


sang BHB nga daw amat-amat nga ginakuga. 


Amu ini ang konsepto kag pamaagi sang 
win-hold-win kag permi nga galagas ang 

kaaway sang desyasibo nga away batok sa 
mga yunit sang BHB. 


Blockhouse warfare - paisa-isa nga pagpokus 
sa mga larangan gerilya kag pag-hold sa 
matapos na nga bahin. 


Venus flytrap - Pag-atake sa tunga agud 
matiklod ang mga yunit sang BHB pakadto sa 
siod nga indi masyado ka bakud nga bahin 
sang erya kon diin naplastar ang lambat 
paniktik sang kaaway kag handa na ang ila 
mga pwersa nga pang-atake kag panglagas. 
Mahimo nga ginhungod nga menos ang 
operasyon sang AFP sa ila ginhanda nga lugar 
agud didto mag-atras kag makahon ang 
gintabog nga pwersa sang BHB. 


Heartland attack - Dumog sang pwersa 
kag atake sang kaaway sa ila ginkilala nga 
pinakasolido nga bahin sang pokus nga erya. 


Full force support sang mga moderno nga 
kagamitan militar - Lakip sini ang paggamit 
sang mga attack kag surveillance drone, mga 
scout kag attack helicopter, eroplano nga 
pangbomba, kanyon kag Armored Personnel 
Carrier. Sa subong, nagagamit sang drone sa 
lebel sang batalyon para sa ila mga taktikal 
nga operasyon. 


Nakaagum sang signipikante 
nga kahalitan ang BHB atubang sa 
kumplikado kag singki nga mga 
FMO/RCSP sang kaaway. Nahinga- 
litan sang kaaway ang pagluntad 
sa mga seryoso nga kahinaan kag 
sayop sa pila ka yunit sang BHB 
pareho sang pagtenir sa markado 
nga mga lugar, paghalog sa disip- 
lina sa pagsulundan militar, wala 
paggwa sa kahon sang ginlunsaran 
sang FMO/RCSP sang kaaway, indi 
pagseryoso sa na-obserbahan nga 
indikasyon sa peligro sa seguridad, 
kag ang kakulang sa madalum nga 
pagtuon sa nagaluntad nga kahim- 
tangan militar. 

Nagpaandam na ang Partido 
sa disenyo sang kontrarebolusyo- 
naryo nga opensiba sang kaaway. 


May large-scale force deployment, 
operations in-depth, gradual cons- 
triction, blockhouse warfare, venus 
flytrap, heartland attack, mala- 
paran nga operasyon RCSP, full 
force support sa mga modernong 
kagamitan militar para ayudahan 
ang mga dalagkuan kag singki nga 
operasyon sang pasistang AFP 
kag PNP. 

Bisan pa sa dalagkuan kag 
sustenido nga FMO/RCSP sang 
mga tropa sang 303rd kag 302nd 
Brigade sang AFP kag mga batal- 
yon sang SAF kag RMF sang PNP 
sa tanan nga mga larangan gerilya 
sang BHB, nahampang gihapon 
sang BHB ang inisyatiba sa pag- 
lunsar sang mga taktikal nga 
opensiba nga pleksible nga nag- 


gamit sang tim, iskwad, platun kag 
over-sized platun nga nakakum- 
piska sang pila ka matag-as nga 
kalibre nga armas kag madamu 
nga mga nugbo nga armas, bala 
kag iban pa nga kagamitan militar. 
Nalunsar gani sang BHB 
Negros ang apat ka kontrakam- 
panya sa tatlo ka larangan ge- 
rilya sadtong ikaduha nga bahin 
sang 2020 kag una nga bahin sang 
2021 nga nakahalit sa kaaway kag 
nakapreserba sa BHB. Dugang pa, 
padayon nga napalapad ang mga 
erya nga nakober sang mga lara- 
ngan gerilya. Nagapangalipay ang 
mga masa sa mga bag-o nga 
lugar nga nabalikan matapos sa 
pila ka dekada nga wala na sila 
makakita sang Pulang hukbo. 

Mga hangkat nga atubangon kag mga hilikuton nga gilayon nga tungdan 


Subong ang isla sang Negros 
isa sa pungsodnon nga prayoridad 
para sa paglunsar sang mga da- 
lagku kag bayolente nga kam- 
panya kontrarebolusyonaryo sang 
AFP kag PNP. Ginagamit sini ang 
pagpatay kay Gob. Roel Degamo 
bilang rason agud mas pasingkion 
ang operasyon militar sa isla pa- 
agi sa pagdugang sa 47th IB kag 
50 ka tropa sang Light Reaction 
Company. Nagapalapnag man ini 
sang makinaryas sang pagpanip- 
lang agud hinabonan ang ila paslaw 
nga kampanya kag ipalapta ang 
naratibo nga “pagdaog sa gyera 
batok sa rebolusyonaryong kahub- 
lagan.” 

Ang makasiligni nga kon- 
trarebolusyonaryo nga gyera sang 
AFP kag PNP magaserbi sa interes 
sang lokal nga nagahari nga sahi. 
Sa nagahana nga implementasyon 
sang Negros Island Region, naga- 
paindisanay ang nagahari nga 
sahi halin sa duha ka probinsya 
sang Negros para sa dominasyon. 
Apang, bakud ang ila nga paghili- 
usa kontra sa rebolusyonaryong 
kahublagan nga amu ang pinaka- 
baskog nga upang sa ila interes 
sa isla. 

Tinutuyo sang mga dalagku 
kag bayolente nga operasyon mili- 
tar nga pahipuson kag ibilin nga 
ginagapos ang masang Negrosanon 
sa monocrop nga industriya sang 
kalamay. Nagalala ang kahimta- 
ngan sang mamumugon sa kampo 
sa manubo nga sweldo (kalaba- 
nan P250 ang inadlaw) samtang 
nagasirit ang presyo sang sandigan 
nga balaklon. Lapnagon man ang 
kontraktwalisasyon sa mga as- 
yenda kag sentrales. Dugang pa 
ang pag-antus sang pumuluyong 
Negrosanon sa mga neoliberal 
nga palisiya kag mga proyekto 
sang dumuluong nga kapitalista 
kag dalagku nga komprador bur- 
gesya kaangay sang importasyon 
sang kalamay kag bugas, pribati- 
sasyon sang tubig, kuryente kag 


transportasyon, deregulasyon sang 
gatong, kag konbersyon sang mga 
uma kag palangisdaan pakadto sa 
komersyal nga gamit nga kalabanan 
ginhimo nga mga economic zones, 
real estate kag eko-turismo. 

Ang sosyo-ekonomiko nga ka- 
himtangan sa isla sang Negros ma- 
tambok nga duta para sa dugang 
nga pagtubo sang rebolusyon. 
Dapat handa ang mga rebolusyo- 
naryong pwersa ilabi na ang BHB 
sa pag-atubang sa mga hangkat 
karon kag pagtungod sa mga gila- 
yon nga mga hilikuton. 


Kinahanglan nga ang teorya 

kag praktika hugot nga mag- 

kaangtanay. Magkabanggi 
ini sila apang naghiliusa sa wala 
untat nga proseso sa paghulag. 
Ang teorya matransporma sa 
praktika sa mas taas nga lebel 
samtang ang praktika matrans- 
porma sa teorya sa lain taas nga 
lebel. Ang ilang pagkumbina wala 
untat, ang daan madula kag may 
bag-o nga magtuhaw. Ang mga 
problema sa gyera nagakakumpli- 
kado kag naga-uswag: wala untat 
ang paghulag. 

Kinahanglan ang aton mga 
kadre militar magtuon sa dalom 
nga pagpamensar para bisan sa 
amat-amat kag mainantuson nga 
paagi husto nga matun-an kag 
masolbar ang mga problema sang 
aton ginalunsar nga inaway banwa. 
Kon talom ang pag-obserbar naton 
sa nagalungtad nga mga bagay 
kag sitwasyon, kon ang aton pa- 
mensaron nagasanto ukon lapit 
nga nagasanto sa mga obhetibong 
kondisyon, mangin husto ang aton 
mga tikang sa pagsulbar sa naga- 
lungtad nga mga problema. Ang 
mga prinsipyo kag ideya nagasa- 
lamin sa nagahulag nga obhetibong 
mga bagay gwa sa utok sa tawo 
kag ini nga mga bagay indi makita 
sa mata. Mahangpan lang ang mga 
ini paagi sa dalom nga pagpamen- 
sar. Wala sang iban nga paagi. 


Pangibabawan ang mekanikal 
kag emperisista nga metodo sa 
pagtuon kag pagsolbar sa mga 
problema sang aton partikular nga 
rebolusyonaryong gyera. Magtuon 
sa rebolusyonaryong teorya para 
maayong maaplikar ini sa kong- 
kretong kahimtangan kag praktika. 
Gamiton ang Marxismo-Leninismo- 
Maoismo, ang diyalektika, ang laye 
sang kontradiksyon sa pagsulong 
sang aton inaway banwa sa mati- 
nugahon nga paagi. 

Importante nga maayo kita 
sa pagtuon sa mga positibo kag 
negatibo nga leksyon sang aton 
inagihan kag komprontahon kag 
resolbahon ang nagalungtad nga 
mga sayop kag kahuyangan. Wala 
untat nga kilalahon ang kaaway 
kag ang aton kaugalingon, kag 
patalumon ang paghangop sa mga 
laye sang aton inaway banwa kag 
sa pakig-away gerilya sa subong 
nga halintang sang estratehikong 
depensiba. Hatagan man sang 
taas nga importansya ang mga 
patakaran kag pagpaathag sang 
Partido nga napanahon nga gin- 
pagwa. 


Padayon nga isulong ang 
lapnagon kag sunson nga 
pakig-away gerilya base sa 
nagalapad kag nagadalom nga ba- 
seng masa. Pamatokan ang naga- 
lungtad nga sulog sang konser- 
batismong militar sa mga yunit 
sang BHB sa rehiyon kag sa mga 
larangan gerilya. Ipataas ang 
determinasyon, kakayahan kag 
kaisog sa mga kumand sang BHB 
sa lain-lain nga lebel sa pagpalarga 
sa inisyatiba kag pleksibilidad, 
sa maayo nga pagplano, pagdu- 
mala kag koordinasyon sa lain- 
lain nga yunit. Hangkat sa mga 
Pulang kumander kag mga hanga- 
way sa BHB ang pagpauswag sa 
kakayahan sa pagpakig-away, sa 
taktika kag teknika sa lain-lain nga 
tipo sang mga anihilatibo kag atri- 
tibong mga taktikal nga opensiba. 
Mangin handa sa dugang pa 
nga mga kabudlayan kag sakri- 
pisyo. Ipataas ang determinasyon 
sang mga rebolusyonaryong pwer- 
sa nga ubos-kaya nga paslawon 
ang plano sa pasistang rehimen 
ni Marcos II nga wasakon ang mga 
rebolusyonaryong pwersa sining 
ikaduha nga tuig sang iya termino. 
Ilunsar ang mga kontra- 
kampanya sa rehiyon kag mga 
larangan gerilya batok sa kam- 
panya sang kaaway. Ang FMO 


kag RCSP sang AFP masarangan 
nga paslawon sa mga yunit sang 
BHB. Ang kampanya sang mga 
solido nga sandigan nga taktikal 
nga opensiba sang BHB nga maka- 
papas sa kaaway ang pinaka-epek- 
tibo nga pamaagi sa pagkompron- 
ta sa mga FMO. Masarangan sila 
nga hanotan sang dalagku nga halit 
sang BHB paagi sa suporta sang 
masa, pagpili sang paborable nga 
tereyn, pagpamilyarisa sa mga 
ruta kag padron sang ila sulod- 
gwa, paggamit sang superyor nga 
pwersa sang BHB relatibo sa 
target, maayo nga paggamit sang 
mga command-detonated explo- 
sives kag husto nga tiempo sa diin 
lapyo na ang mga tropa sang kaa- 
way sa pila na ka adlaw nga ope- 
rasyon. Kumbinahon ini sang serye 
sang mga atritibong aksyon mili- 
tar batok sa nagahulag nga da- 
lagku nga tropa sang kaaway, sa 
ila mga linya sa komunikasyon, 
transportasyon kag suplay kag iban 
pa. 

Ang mga kontrakampanya ma- 
kapamanggad sa BHB sa iya ina- 
gihan sa pagpakig-away, maka- 
pauswag sa kakayahan sa kumand 
kag koordinasyon, sa paniktik, pag- 
plano kag operasyon, sa taktika 
kag teknika, kag makapataas sa 
pangkombat nga kakayahan sa 


mga yunit gerilya sang BHB. 

Para epektibo nga maatubang 
sang BHB ang dalagkuan kag 
singki nga kontrarebolusyonaryo 
nga kampanya sang AFP kag PNP, 
ang kondukta sa paghulag sini 
kinahanglan may hugot nga pag- 
uyat sa prinsipyo sa estruktura 
sa pwersa. Relatibo nga konsen- 
trasyon sa nangunang yunit, rela- 
tibo nga dispersal sa mga sekun- 
daryong yunit kag positibo nga 
korelasyon sa mga yunit para sa 
koordinasyon, pagbuligay kag 
pagsuportahanay sa pagpatuman 
sa mga hilikuton ilabi na sa tak- 
tikal nga opensiba. Paagi sini, 
hugot mauyatan ang inisyatiba 
atubang sa nagaataki nga kaaway 
kag mapangibabawan ang pagka- 
pasibo sa kahimtangan nga ang 
kaaway superyor sa kadamuon sa 
tropa, sa kagamitang militar, sa 
training, iban pa. 

Para mauyatan ang inisyatiba, 
pleksible nga maggamit sang tim, 
iskwad, platun kag kumpanya sa 
paglunsar sang taktikal nga open- 
siba. Magkonsentra sa paglun- 
sar sang mga anihilatibong tak- 
tikal nga opensiba, magdispers 
para sa hilikuton masa, propa- 
ganda, pag-oorganisa kag mag- 
saylo para makalikaw sa dalagku 
nga hanot sang kaaway ukon para 

sa iban naman nga hilikuton sa 
iban nga erya. Magpakamaayo sa 
gerilya nga taktika sa pagkon- 
sentra, pagdispers kag pagsaylo 
nga magasanto sa nagalungtad 
nga kahimtangan sa kabilogan nga 
lugar. 

Sa kahimtangan nga ginapa- 
uswag pa naton ang nagakaigo 
nga estruktura sa pwersa kag 
may lain-lain nga lebel ang mga 
larangan gerilya sa isla, magtalana 
sang nagapanguna nga yunit kag 
may mga sekundaryo nga yunit. 
Ang nagapanguna nga yunit dapat 
ara sa relatibo nga konsentrasyon 
kag ang mga sekundaryo nga yunit 
ara sa relatibo nga dispersal nga 
may kabilogan nga positibong 
korelasyon sa nagahulag nga mga 
yunit para sa koordinasyon, pag- 
buligay kag pagsuportahanay in- 
kaso may matabo nga wala makon- 
sidera sa dalagan sa pagpatuman 
sa mga hilikuton kag pag-atubang 
sa nagaataki nga kaaway. 

Ang positibo nga korelasyon sa 
mga yunit sang BHB magbunga 
sang relatibo mataas nga lebel 
sang inisyatiba kag pleksibilidad. 
Bisan sa nubo nga panahon, maka- 
tuga ini sang taktikal nga super- 
yoridad batok sa kaaway. Bisan 
ano ka nubo ang taktikal nga su- 
peryoridad kun husto nga magamit, 
daku na nga bagay para sa BHB 
nga sa kabilogan imperyor kag ang 
kaaway superyor sa estratehiya. 

Ang kaaway man indi permi 
nakakonsentra sa dalagku nga 
kolum. Ma-obliga man sila nga 
magdispers sa lain-lain nga ma- 
gagmay nga kolum bangud sa 
mabudlay nga tereyn sa isla sang 
Negros. Diri patuhawon ang pagka- 
makahason kag pagkamatugahon 
sang mga kumander kag kata- 
poan sa mga yunit sang BHB. 
Indi magtuhaw ang positibo nga 
korelasyon sa mga absoluto nga 
nakadispers nga mga yunit sang 
BHB. Indi man buot singganon 
nga may positibo nga korelasyon 
sa sobra nga nakakonsentra ukon 
lawig nga nagkonsentra nga daku 


nga yunit. Ang pagkasignipikante 
ara sa relatibo nga konsentrasyon 
sa nanguna nga yunit kag relatibo 
nga dispersal sa mga sekundaryo 
nga yunit. Ang inisyatiba kag plek- 
sibilidad daku nga hambalanon sa 
kondukta sa rebolusyonaryong 
Hukbo dira sa pagpa-uswag sa 
kaugalingon halin sa gamay kag 
mahina pakadto sa pagdaku kag 
pagbaskog. Ang pasibidad magdala 
sa Hukbo sa banggi nga direksyon. 
Sa ini man nga paagi madasig 
ang pagdebelopar sang mga bag-o 
nga kadre militar ilabina sa hanay 
sang mga pamatan-on nga ka- 
tapu sang BHB nga may poten- 
syal. Wala sang human-na-daan 
nga mga opisyal militar. Yara lang 
sa palibot ang mga materyales nga 
pwede mapa-uswag. Sa mga re- 
latibo nakadispers nga mga yunit, 
pwede nga hatagan sang taktikal 
nga responsibilidad ang mga pa- 
matan-on nga may potensyal nga 
mangin lider militar. Ini lang kag 
wala na sang iban nga paagi ang 
pagpanday sang mga bag-o nga 
henerasyon sang mga kadre para 
mamuno kag magkuha sang res- 
ponsibilidad sa lain-lain nga lebel. 
Kinahanglan man mag-employ 
sang semi-ligal nga mga tim sa 
mga lugar nga indi pa kaya nga 
lab-oton sa mga yunit sang BHB 
para sa dugang pa nga pagpa- 

dasig sa paglab-ot sa mas malapad 
nga lugar. 


Pataason ang pagtinguha sa 
lapnagon nga pagpukaw, 
pag-organisa kag pagpa- 
hulag sa malapad nga masa. Isu- 
long ang malaparan nga pagpa- 
matok sa militarisasyon sa kaum- 
han, sa madamu nga paglapak 
sa tawhanon nga kinamatarung 
kaangay sang pagpamomba nga 
nakapakugmat sa pumuluyo, pag- 
pamugos nga magsurender bilang 
katapu sang BHB ukon tagasu- 
porta sini, grabe nga pagpamahug, 
ekstrahudisyal nga pagpamatay, 
pagkontrol sa hulag sang mga 
mangunguma nga may epekto sa 
ila pangabuhian, kag pagtenir sa 
mga pamalay sang masa, barangay 
hall, simbahan kag eskwelahan nga 
nagabayolar sa internasyunal nga 
makitawhanon nga laye kag taw- 
hanon nga kinamatarung. 
Malaparan nga ibuwelo ang 
pagpukaw, pag-organisa kag pag- 
mobilisa sa mga mamumugon, ma- 
mumugon sa uma, mala-proletar- 
yado, mga mangunguma para 
magdemanda sa pagpataas sang 
sweldo kag paghatag sang mga 
benepisyo atubang sa wala untat 
nga pagtaas sa presyo sang 
gatong kag sa mga sandigan nga 
balaklon. 

Ang magalanog-lanog kag 
madinalag-on nga mga taktikal nga 
opensiba sang BHB magahatag 
inspirasyon sa pumuluyong Neg- 
rosanon kag dugang mag-eng- 
ganyo sa ila nga magsuporta kag 
direktang magpartisipar sa pag- 
pasulong sa rebolusyonaryo nga 
armadong paghimakas. Magahatag 
man ini sang inspirasyon kag mag- 
engganyo sa mga mamumugon, 
mangunguma, mamumugon sa 
uma, imol sa syudad, mga drayber 
sa jeepney, mangingisda, petibur- 
gesya sa lungsod nga maglunsar 
sang lain-lain nga porma sang 
paghimakas para isulong ang ila 

mga ekonomiko kag demokratiko 
nga mga demanda batok sa pag- 
himulos kag pagpamigos sa mga 
reaksyonaryong nagahari nga 
dalagkung negosyante-kumprador, 
dalagku nga agalon mayduta- 
asendero kag dalagku nga buruk- 
rata-militar sa isla. 

Paagi sa pagpasingki sa arma- 
dong paghimakas, pagpabaskog sa 
rebolusyon agraryo kag padayon 
nga pagtukod kag pagpabakud sa 
mga organo sang gahum pam- 
pulitika sa isla sa Negros, mapa- 
baskog ang mga rebolusyonaryong 
pwersa kag dugang mapalapad 
ang nagahiliugyon nga prente 

batok sa reaksyonaryong kaa- 
way sa tunga sang nagalala nga 
krisis sang malakolonyal kag mala- 
pyudal nga reaksyonaryong sis- 
tema sa pungsod kag sa krisis sa 
pangkalibutan nga sistema sang 
kapitalismo. 


Mabuhi ang Bag-o nga 
Hangaway sang Banwa! 
Mabuhi ang Partido 
Komunista sa Pilipinas! 
Mabuhi ang naghimakas nga 
pumuluyong Negrosanon! AP 

